Omkring 40 ruder skal skiftes efter ukendte gerningsmænd i weekenden har smadret i alt 40 glas i læskure over hele Aarhus.

Annonce

Hvis du har langt mærke til, at der er mange af læskurene ved byens busstoppesteder, der har haft en hård weekend, så er du ikke den eneste.

Jesper Pagter, der er driftschef hos AFA JCDecaux, som står for vedligeholdelsen af læskurene, kan bekræfte, at omkring 40 ruder er blevet smadret hen over weekenden.

»Jeg kan desværre bekræfte, at der hen over weekenden har været en stigning i hærværket mod skurene. Vi er i fuld gang med at feje glasset op og skifte ruderne,« siger Jesper Pagter.

Annonce

Overvejer alarmer

Den seneste bølge af hærværk mod læskurene får Jesper Pagter og resten af AFA JCDecaux til endnu engang at overveje brugen af alarmer i skurerne.

»Vi overvejer stærkt at sætte alarmer på udvalgte læskure, og vi barsler også med nogle andre ideer, der skal mindske hærværket,« fortæller Jesper Pagter, der ikke vil løfte sløret for hvilke nye tiltag, han har i støbeskeen.

Annonce

Lediggang kan være roden til hærværket

Ifølge driftschef Jesper Pagter kan der være en sammenhæng mellem ferier og et øget antal smadrede læskure. Sidst, der var en stigning i antallet af smadrede ruder i læskurene, var det påske, og nu er det altså sommerferien, der byder på en stigning i hærværket.